|  |
| --- |
| Mødedato: 10. oktober 2023 kl. 10.00-12.00  Mødested: 1448-211  Mødeemne: Møde i SNUK-båndet  Deltagere: Annike Vestergaard Martínez, Morten Bruun Hansen, Lisbeth Sonne Christensen, Mariann Holmslykke, Eva Kvistgaard Arent, Mette Buhl og Astrid Gad Knudsen  Afbud: Bente Mattsson |

# Godkendelse af dagsorden

# Velkommen til Annike og Morten, 10.00-10.15.

*De enkelte båndmedlemmer giver en præsentation af sig selv, og af den afdeling på fakultetet, som de repræsenterer.*

De enkelte båndmedlemmer præsenterede sig selv og deres ansvarsområder.

# Arbejdsgruppernes arbejde ift. Årshjulet for båndet, 10.15-10.35

*Årshjul vedhæftet*

*På det forgangne møde blev årshjulet kvalificeret, og efterfølgende har det været til skriftlig kommentering i båndet. På dette båndmøde tager båndet afsæt i de emner, der er udlagt til arbejdsgrupperne og foretager vurderinger af håndtering og prioritering ift. opgaverne.*

De enkelte punkter drøftes, herunder arbejdsgruppernes mødekadence. Båndet er enige om, at der er behov for at konkretisere punkterne mere, så det bliver tydeligt, hvad punktet indeholder, og hvornår det skal behandles. Det aftales, at opstart af tilvalgsgruppen udsættes til F24.

Det aftales, at sagsbehandlingsgruppen nedsættes med en fast kadence, der aftales i gruppen. Ligeledes aftales det, at ansvaret for at indkalde og forberede møderne skal tildeles fakulteterne. SNUK-lederne giver en tilbagemelding på, hvem der kan varetage rollen som koordinator for sagsbehandlingsgruppen og om det evt. skal gå på omgang. Der skal på første møde i sagsbehandlergruppen holdes en brainstorm over emner, der evt. skal behandles i gruppen.

Det aftales, at punkterne omkring studieordningsarbejdet tages ud og placeres i processporet omkring SO, som fremadrettet udfoldes.

# Drøftelser om den nye eksamenshal fra et SNUK-perspektiv, 10.35-11.15

*Se sagsfremstilling vedlagt*

Mette giver båndet en kort opdatering på det arbejde, som Tilsynet er påbegyndt i forhold til den nye eksamenshal, samt på hvor SNUK-båndet allerede er tænkt i dette arbejde. Båndet drøftede emnet med afsæt i den fremsendte sagsfremstilling, og hvordan det fælles båndmøde kan kvalificeres bedst muligt.

Det blev diskuteret, om der er anledning til at sende af spørgsmålene til §6-arbejdsgruppen, lige som der med fordel kan inddrages perspektiver fra RSC.

Det blev aftalt, at arbejdsgruppen får til opgave at afdække praksis og forskelligheder i håndteringen af tildelingen af særlige prøvevilkår ifm. tilsynsprøver. Herudover skal den afdække muligheder for at ændre praksis ved andre foranstaltninger. Gruppen får altså til opgave at foretage en gennemgang af praksis ift. dispensationer ift. enelokaler og afskærmning, afdække udfordringer ift. den nye eksamenshal og komme med eventuelle løsninger. Arbejdsgruppen indkaldes snarest af Mette Buhl.

Det er båndets indstilling, at det skal forsøges at skabe en ensretning for håndtering af forhold, der opstår i selve eksamenssituationen.

Det aftales, at der sættes forberedelse af fællesmødet d. 20. november, på dagsordenen for SNUK-båndmødet d. 7.

# Nyt fra LGU, 11.15-11.25

*Båndet drøfter seneste LGU-referat. Medlemmerne holder sig orienteret ift. seneste udsendelse.*

Båndet drøftede kort håndteringen af fraværet af en LGU-kontaktperson, og hvordan kommunikation sikres.

# Nyt fra Uddannelsesstrategisk Sekretariat, 11.25-11.40

- Orientering om drøftelser om faktisk forvaltning

- Orientering om seneste netværksmøde i det juridiske netværk

Mette gav en status på håndteringen af faktisk forvaltning og den videre proces for udarbejdelsen et AU-notat om forståelsen og behandlingen af faktisk forvaltning på AU. Mette deler den omtalte Ombudsmandsafgørelse med båndet og med sagsbehandlergruppen.

Herudover orienteres der om, at styrelsen har udarbejdet en engelsk oversættelse af karakterbekendtgørelsen, som allerede er publiceret. En engelsk oversættelse af de to eksamensbekendtgørelser er under udarbejdelse.

Vejledningen til klagesagsbehandling er nu fremsendt og UJ er inviteret til informationsmøde om den i 27. november. Mette bringer opmærksomhedspunkter videre til båndet og sagsbehandlergruppen.

# Nyt fra fakulteterne, 11.40-11.50

Fakulteterne orienterede om aktuelle nyheder.

# Eventuelt, 11.50-12.00